open-index/open-wikipedia-markdown huggingface dataset:
Marjukka Riihimäki

**Riitta Marjukka Riihimäki** (o.s. **Hartikainen**; s. 2. marraskuuta 1946 Helsinki) on suomalainen kuoronjohtaja. Hän on toiminut vuonna 1984 perustetun Philomelan ja vuonna 1991 perustetun Grex Musicus -kuoron taiteellisena johtajana kuorojen perustamisesta lähtien. Lisäksi hän johtaa Klemetti-Opiston Naiskuoroa.

Marjukka Riihimäen puoliso on kuoronjohtaja Ilmo Riihimäki. Heidän poikansa Antti Riihimäki tunnetaan rapmusiikin tuottajana, ja toinen poika Jarkko Riihimäki toimii pianistina, säveltäjänä ja sovittajana Berliinissä.

## Palkintoja
Marjukka Riihimäelle on myönnetty Klemetti-palkinto vuonna 1993, Linnankoski-mitali vuonna 2003 ja Kekrinpäivän tunnustuspalkinto vuonna 2005. Suomen Kuoronjohtajayhdistys ry valitsi hänet vuoden kuoronjohtajaksi 2006. Tasavallan presidentti Tarja Halonen antoi Riihimäelle musiikkineuvoksen arvonimen marraskuussa 2009. Vuonna 2014 Riihimäki sai Helsinki-mitalin. Pro Finlandia -mitalin hän sai 2022.

## Lähteet
Hämeenlinnan kaupunginkirjasto

**Hämeenlinnan kaupunginkirjastoon** kuuluvat pääkirjasto sekä Hauhon, Kalvolan (Iittala), Lammin, Nummen, Rengon ja Tuuloksen lähikirjastot. Lisäksi kirjastolla on kaksi kirjastoautoa. Ne käyvät päivisin kouluilla ja päiväkodeissa sekä iltaisin lähiöissä ja haja-asutusalueilla. Lisätietoja löytyy Vanamo-verkkokirjastosta.

Kirjasto ylläpitää myös vapaasti muokattavaa tietopankkia Häme-Wikiä ja digitoitua Hämeenlinna-aineistoa sisältävää Lydiaa. 

## Historia

Kirjasto perustettiin 1. toukokuuta 1861, ja aluksi se toimi Rouvasseuran omistamassa sunnuntaikoulun talossa.  Sen jälkeen kirjasto on sijainnut muun muassa vanhassa sotilaskirkossa 1920–1980-luvuilla.  Nykyinen pääkirjasto valmistui Lukiokadulle vuonna 1983. 

## Pääkirjasto
Nykyisen pääkirjastorakennuksen suunnitteli kaupunginarkkitehti Heikki Aitola. Kirjaston sijoituspaikasta tehtiin alun perin kolme vaihtoehtoista ehdotusta lähinnä suhteessa keskustan liikennejärjestelyihin. Kirjasto päätettiin lopulta sijoittaa Koilliskulman kaupunginosaan Vanajaveden rannan läheisyyteen nykyiselle paikalleen.

Pääkirjasto peruskorjattiin 2018–2020. Peruskorjauksessa uusittiin talotekniikka ja kalusteet.   

## Lähteet

## Aiheesta muualla
* Kirjaston kotisivut
* Häme-Wiki
* Lydia
Matti Johannes Koivu

**Matti Johannes Koivu** (s. 13. elokuuta 1981 Helsinki) on suomalainen Hämeenlinnassa varttunut muusikko ja historioitsija. Hän julkaisi ensimmäisen soololevynsä vuonna 2006. Sitä ennen hän on laulanut Ultramariini-yhtyeessä. Vuoden 2012 keväällä Koivu on kierrellyt esiintymässä Egotripin jäsenen Knipin kanssa. Parivaljakkoa kutsutaan nimellä Koivu ja Tähti. Koivun musiikissa on kuultavissa vaikutteita muun muassa folkista ja beatmusiikista.

Suuren yleisön tietoon Koivu tuli cover-versioista, joita hän teki Irwin Goodmanin esittämistä kappaleista.

Oman soolotuotannon lisäksi Matti Johannes Koivu on tehnyt kappaleita myös muille artisteille kuten Lassi Valtoselle ja Juha Metsäperälle.

Koivu valmistui 2012 Oulun yliopistosta filosofian maisteriksi pääaineenaan kulttuuri- ja aatehistoria. Historian ja yhteiskuntaopin opettajan pätevyyden hän sai 2020 Helsingin yliopistosta. Hän työskentelee historian ja yhteiskuntaopin opettajana Vantaan seudun steinerkoulussa.

Hän asuu Helsingissä, ja hänen perheeseensä kuuluvat vaimo ja lapsia.

## Diskografia

* Ultramariini-yhtyeen albumit

### Sooloalbumit
* 
* 
* 
* 
* 
* 
* 
**Luonnos* (2019)
**Pojanpoika* (2026)

### Muut albumit
* Matti Johannes Koivu ystävineen: *[[Topsi ja tohtori Koirasson]]* (2007)
* Sairio Shoreline Pathway: *Lahja (ep)* (2005)
* Sairio Shoreline Pathway: *Enne* (2002)

## Radiosarjat

Koivu on kirjoittanut ja lukenut Yleisradiolle nelituntiset radioesseiden sarjat:
**Tulevaisuuden historia*, 2017
**Oikeudenmukaisuuden historia*, 2018
**Keskeneräisyyden historia*, 2019
**Yle, digikumous ja sinä*, 2021

## Lähteet

## Aiheesta muualla
* Levy-yhtiö M.dulorin kotisivut 
* Ylen Elävä arkisto – Live: Matti Johannes Koivu
* Matti Johannes Koivu lauluntekijänä - Fono.fi
Servo

**Servo** on asemointiin tarkoitettu toimilaitteen ohjauspiiri, jossa on takaisinkytkentä asema-anturiin. Mitä kauempana servo-ohjattu laite on tavoiteasemasta, sitä suuremmalla voimalla se pyrkii siihen. Servo-ohjattuja toimilaitteita voidaan toteuttaa pneumaattisesti, hydraulisesti ja sähköisesti. Hydraulisia servoventtiilejä käytetään liikkuvissa työkoneissa. Sähköiset servot ovat tyypillisiä työstökoneissa, teollisuusroboteissa, muissa roboteissa ja radio-ohjatuissa laitteissa. Servokytkentä on eräänlainen voiman vahvistin, joka mahdollistaa sen, että kevyellä ohjaussauvan liikkeellä pystytään ohjaamaan esimerkiksi kaivinkoneen kauhaa tai saadaan ohjaustehostin toimimaan. 

## Servomoottori
Servomoottorissa on itse moottorin kanssa samaan pakettiin sijoitettu yleensä pulssityyppinen anturi akselin kulman mittaamiseksi ja pyörimiskertojen laskemiseksi. 

Servomoottoria ohjataan elektronisen servo-ohjaimen avulla. Servo-ohjain ohjaa servomoottoria vastaanottamalla servomoottorin asematiedon ja vertaamalla sitä haluttuun asematietoon. Tämän tiedon perusteella se ohjaa servomoottorin pyörimistä. 

Servomoottoreita on monilla periaatteilla toimivia: mm. DC-servomoottori, harjaton DC-servomoottori ja AC-servomoottori. 

Servomoottoreita käytetään liikkeenohjaimissa monissa tarkkuutta vaativissa kohteissa, kuten NC-työstökoneiden akseleissa, autojen ohjaustehostimissa ja vakionopeudensäätimissä, lentokoneiden fly-by-wire -ohjausjärjestelmissä, radio-ohjattavissa laitteissa yms.

## Kirjallisuutta
*
Härdelli

**Härdelli** oli 1990-luvulla Radiomafian (nyk. YleX) ohjelma, jota juonsivat Pertti Salovaara sekä Kari Kaivola. Ohjelmaa lähetettiin perjantai-iltaisin kello 19.00 alkaen.

Ohjelmassa soitettiin suurimmaksi osaksi sen ajan listoilla olevaa musiikkia kuten eurodancea, ja välissä oli Salovaaran ja Kaivolan humoristisia spiikkauksia.

Vuonna 2017 Kaivola perusti Kaippa FM -radioaseman, ja ilmoitti *Härdelli*-ohjelman tekevän paluun. Kaivola kertoi pyytäneensä Salovaaraa juontajaksi, mutta Salovaara kieltäytyi. Ensimmäinen 2010-luvun *Härdelli*-ohjelma lähetettiin 6. lokakuuta 2017. Ohjelmaa tehtiin 20 jaksoa, jotka juonsi DJ Tony. Viimeinen Kaippa FM -aseman jakso lähetettiin 16. helmikuuta 2018. 

Ohjelmaa alettiin tehdä uudestaan tammikuussa 2020 nimellä *Härdelli 2.0* ja sen juontajaksi palasi Pertti Salovaara. Ohjelmaa voi kuunnella *Härdellin* internet-sivuilla. 

## Julkaisut
Radio-ohjelmasta julkaistiin kolme kokoelma-CD:tä, joista ainakin kaksi ensimmäistä myös c-kasetteina, jotka sisälsivät sen ajan hittilistoilla olevia musiikkikappaleita sekä sketsejä.

* *Härdelli Vol 1.* (Julkaisija: Bluebird Music) (1995)
* *Härdelli Vol 2.* (Julkaisija: Bluebird Music) (1996)
* *MM Härdelli Vol 3.* (Julkaisija: K-Tel) (1997)

Vuosina 2017–2018 tehdyt jaksot julkaistiin ensiesitysten jälkeen MixCloud-palvelussa. Jaksot on koottu *Härdelli*-soittolistaksi.

## Lähteet
Korsholman linna

**Korsholman linna** oli Mustasaareen (nyk. Vaasaan) 1300-luvun puolivälin jälkeen rakennettu linna, joka mainitaan ensimmäisen kerran vuonna 1384 Bo Joninpojan testamentissa nimellä *Krytzeborg*. 

## Historia
Korsholman linna lienee perustettu 1360-luvulla, ja se oli Suomen pohjoisin aseellinen tukikohta. Linna rakennettiin alkujaan pienelle saarelle, jota korotettiin soralla ja kivillä. Noin puolen hehtaarin kokoista tasannetta ympäröi kaksi vallia ja veden täyttämä vallihauta. Kummankin vallin päällä oli ilmeisesti hirsinen paaluvarustus. Varsinaisen linnan rakennusmateriaali on kuitenkin tuntematon. C. J. Cardbergin mukaan on todennäköisintä, että kyseessä oli niin sanottu puulinna; tähän viittaa hänen mielestään muun muassa vuodelta 1398 säilynyt teksti, jossa Krytzeborgin linnasta puhuttaessa ei käytetä ruotsinkielistä ilmaisua *hus*. Tätä sanaa käytettiin joissain yhteyksissä keskiajalla kivirakennuksista puhuttaessa. Myös vuodelta 1557 ja 1564 säilyneet tilikirjat mainitsevat ainoastaan hirsisiä rakennuksia; ainoat tuolloin muuratut osat linnassa olivat uunit ja savupiiput.

Keskiajalla linna oli läänitetty useille aatelisille. Tunnetuimpia heistä on Sten Sture vanhempi. Linna raunioitui vuosisatojen kuluessa täysin. Vuonna 1748 linnan vallien päälle rakennettiin maaherran uusi virka-asunto, jonka rakennustöiden yhteydessä keskiaikaisen linnan yksityiskohdat hävitettiin. Vuonna 1851 samalle paikalle ryhdyttiin rakentamaan jälleen uutta virka-asuntoa, joka vuotta myöhemmin paloi Vaasan palossa. Rakennustöiden aluksi linnan kumpua madallettiin useita metrejä, minkä seurauksena keskiaikaiset kulttuurikerrokset katosivat lopullisesti. Linnan paikalla on tätä nykyä enää muistomerkki vuodelta 1894.

Kun paikkaa tutkittiin vuonna 2023 selvisi, että linnakummulla on säilynyt metrin syvyydessä linnan perustamisen aikaista puuainesta, mäntyä, 1300-luvulta ja 1400-luvulta. Ei voida kuitenkaan päätellä onko löytynyt linnan rakenne yhtä vanha kuin löytynyt puu vai onko rakentamisessa käytetty vanhaa puuta, kun linnaan on myöhemmin rakennettu uusia rakenteita. Ottaen kuitenkin huomioon muut alueelta tehdyt löydöt, vaikuttaa siltä, että rakenne on 1400-luvulta. Arkeologit siis lienevät päässeet kaivauksissa Korsholman linnan aikaiseen koskemattomaan löytökerrokseen tai sen pintaan. Puuaineksen yhteydestä löytyi myös ihmisen käsittelemää savea, jota oli myös käytetty hirsiperustuksien raaka-aineena. Kaikki löydöt ja muut todisteet viittaavat löydön olevan varsinaisen rakennuksen perustuksen alla ollutta rakennetta. Paikalta löydettiin myös keskiaikaisia 1300-luvulle ajoittuvia ruukunpalasia.


Korsholms slott.jpg|Korsholman linna 1750-luvun kartassa
Korsholmsslott1.jpg|Muistomerkki mäellä, jolla Korsholman linna sijaitsi.
Korsholmsslott3.jpg|Taka-alalla on mäki, jolla Korsholman linna sijaitsi. Etualalla oli merenpohja 1300-luvulla.


## Katso myös
* Linnalääni
** Korsholman linnalääni

## Lähteet
Sven Nykvist

**Sven Nykvist** (3. joulukuuta 1922 Moheda, Ruotsi – 20. syyskuuta 2006 Ruotsi) oli kaksi Oscar-palkintoa saanut ruotsalainen elokuvaaja, joka tunnetaan etenkin ohjaaja Ingmar Bergmanin hovikuvaajana. 

Nykvistin ura kesti vuodesta 1945 vuoteen 1998, jolloin hän sai afasiadiagnoosin. Hän työskenteli paitsi Bergmanin myös Woody Allenin, Andrei Tarkovskin, Philip Kaufmanin, Nora Ephronin ja Lasse Hallströmin kanssa. Nykvistiä pidetään yhtenä kaikkien aikojen merkittävimmistä kuvaajista. Hän ohjasi myös itse muutaman elokuvan.

Nykvist on kirjoittanut omaelämäkerran *Vördnad för ljuset – om film och människor* (Albert Bonnier, 1997).

Nykvistin poika Carl-Gustav Nykvist on myös elokuvantekijä.

## Palkinnot
* Oscar-palkinto 1973 Bergmanin elokuvasta *[[Kuiskauksia ja huutoja]]*
* Oscar-palkinto 1982 Bergmanin elokuvasta *[[Fanny ja Alexander]]*

## Nykvistin kuvaamia elokuvia

*Talven valoa 1963
*Hiljaisuus 1963
*Naisen naamio – Persona 1966
*Postimies soittaa aina kahdesti 1981
*Toinen nainen 1988
*Olemisen sietämätön keveys 1988
*Rikoksia ja rikkomuksia 1989
*Chaplin 1992
*Uneton Seattlessa 1993
*Gilbert Grape 1993

## Aiheesta muualla
* Sven Nykvistin muistokirjoitus Helsingin Sanomissa
*
Ainolan rautatieasema

**Ainolan rautatieasema** (, ent. *Kyrölän rautatieasema*) on rautatieliikennepaikka Helsinki–Riihimäki-pääradalla Järvenpään Kyrölän kaupunginosassa, joka sijaitsee ratakilometrillä 35 mitattuna Helsingin päärautatieasemalta. Siellä pysähtyvät R-junat kaksi kertaa tunnissa suuntaansa sekä öisin T-junat. Seisakkeen pohjoispuolella on Lustikullan raiteenvaihtopaikka, josta alkaa kolmas raide Järvenpään suuntaan. Helsinkiin liikennöidään raiteelta 1 ja Riihimäelle raiteelta 2.

Aseman nimi muutettiin Kyrölästä Ainolaksi aikataulujen vaihtuessa 1. heinäkuuta 2015 läheisen Jean Sibeliuksen ja hänen puolisonsa Ainon kotitalon Ainolan mukaan Sibeliuksen 150-vuotisjuhlavuoden kunniaksi. Asema sijoittuu henkilöliikenneasemien aakkosjärjestyksessä ensimmäiseksi.

Asema peruskorjataan samalla kun pääradalle tulee 4 raidetta välille Kerava-Riihimäki.

## Lähteet

## Aiheesta muualla
Ardatov

**Ardatov** (, mord. Орданьбуе, *Ordan'buje*) on kaupunki Venäjällä Mordvan tasavallassa, 114 kilometriä tasavalla pääkaupungista Saranskista koilliseen. 

Alatyrjoen varrella sijaitseva Ardatov on Ardatovin piirin hallinnollinen keskus (vuodesta 1928). Aseutuksen perustaja ja ensimmäinen asukas oli mordvalainen esikristilliseltä nimeltään Ardat.

Asukasluvun kehitys:
* 8 400 (1959)
* 9 587 (2002)
* 9 500 (2005)
* 9 400 (2010)

## Historia
Ardatov mainitaan Ardatovo-nimisenä kylänä vuonna 1671. Kaupunginoikeudet se sai vuonna 1780. Venäjän keisarikunnan hallintorakenteen puitteissa Ardatov toimi Simbirskin kuvernementin Ardatovin kihlakunnan hallintokeskuksena.

## Lähteet

## Aiheesta muualla
Alfametyylitryptamiini

**Alfametyylitryptamiini** eli **AMT** tai **αMT** on synteettinen tryptamiini, joka voidaan luokitella psykedeeliksi, stimulantiksi ja empatogeeniksi. Upjohn-lääketehdas kehitti sen 1960-luvulla alun perin käytettäväksi antidepressanttina. Sitä myytiin 1960-luvulla Neuvostoliitossa kauppanimellä **Indopan** 5 ja 10 milligramman vahvuisena.

## Farmakologia
Alfametyylitryptamiini lisää serotoniinin, noradrenaliinin ja dopamiinin vapautumista. Sen lisäksi se on epäselektiivinen serotoniiniagonisti ja heikko monoamiinioksidaasi-inhibiittori. Monien serotoniinia vapauttavien yhdisteiden tavoin alfametyylitryptamiinin läheisen analogin alfaetyylitryptamiinin on todettu aiheuttavan pitkäkestoista vahinkoa serotonergisiin hermosoluihin suurilla annoksilla.

## Annostus ja vaikutusten kesto
Erowid-sivun mukaan tyypillinen annos on 20–40&nbsp;mg suun kautta ja vaikutusaika 10–14 tuntia. AMT:n täydet vaikutukset ilmenevät vasta noin 2 tunnin jälkeen annoksen ottamisesta. TiHKAL-kirjan mukaan annostus on 15–30&nbsp;mg suun kautta, 5–20&nbsp;mg poltettuna ja kesto 12–16 tuntia.

## Laki
AMT on luokiteltu huumausaineeksi Suomessa.

## Katso myös
* Lysergihapon amidit
* Luettelo YK:n yleissopimusten mukaisista huumeista

## Lähteet

## Aiheesta muualla
* Erowid-portaali 
* isomerdesign.com, sisältää myös suoran linkin TiHKAL-kirjaan 
* DrugBank: Indopan 
* PubChem: alpha-Methyltryptamine
Nonouti

**Nonouti** on atolli Kiribatin Gilbertsaarilla, Tyynellä valtamerellä. Sen pinta-ala on 29,2 km² ja asukasluku oli 2&nbsp;743 vuonna 2015.

Nonouti on 35 kilometriä pitkä ja suurimmillaan 15 kilometriä leveä, joten se on Gilbertsaarten kolmanneksi suurin atolli. Se sijaitsee eteläisillä Gilbertsaarilla 38 kilometrin päässä Tabiteueasta. 

## Lähteet
Lappo (täsmennyssivu)

**Lappo** tarkoittaa seuraavia asioita:

* lappo, sifoni eli imujuoksutin, paineen avulla toimiva putki, jolla siirretään nestettä esteen yli
* Lapua, ruots. *Lappo*, kaupunki Suomessa
* Lappo, saari ja kylä Ahvenanmaalla Brändön kunnassa
* lappo eli äyskäri, väline, jolla poistetaan vesi veneestä

## Sukunimi
*Osmo Lappo (s. 1927), suomalainen arkkitehti ja professori
*Jaana Lappo, suomalainen lastenkirjailija
Jussi Raittinen ystävineen

**Jussi Raittinen ystävineen** on suomalaisen laulajan Jussi Raittisen studioalbumi.

## Kappaleet

* *Lotta Lovin* - 1.44
* *Perfidia* - 2.05
* *Hello Josephine* - 2.11
* *Sweet 16* - 4.12
* *Mr. Moto* - 1.59
* *I Love You Because* - 1.22
* *Your Cheatin* - 2.26 
* *SAint Feeling* - 2.45
* *Speedy Gontzales* - 2.53
* *Big Bad Blues* - 2.13
* *Blueberry Hill* - 3.08
* *Be-bob-a-Lula* - 1.26
* *Tandberg Blues* - 1.52
* *Nobody Knows You When You're Down And Out* - 3.14
* *Double Speed Boogie* - 1.04
* *You Win Again* - 2.16

## Soittajat

* Jussi Raittinen, laulu, kitara, kazoo, bassokitara, piano
* Eero Raittinen, laulu, rummut
* Reijo Bergström, basso, soolokitara
* Jorma Kalenius, rummut, basso
* Tommie Mansfield, soolokitara
* Jorma Öunap, basso
* Antero Päiväläinen, rummut
* Pekka Leimu, saksofoni

## Aiheesta muualla
* Rytmimusiikin Syke: Jussi Raittinen ystävineen
Marja-Liisa Someroja

**Marja-Liisa Someroja** (s. 30. marraskuuta 1946) on suomalainen veteraanimiekkailija, joka on voittanut veteraanien maailmanmestaruuden kalvalla yhdeksän kertaa (vuosina 2001, 2002, 2003, 2005, 2007, 2008, 2016, 2018 ja 2019) sekä floretilla neljä kertaa (vuosina 2002, 2008, 2013 ja 2018). Hän oli lisäksi mukana naisten kalpajoukkueessa, joka voitti veteraanien maailmanmestaruuden 2018 ja Suomen joukkueessa, joka voitti vuonna 2004 Euroopan mestaruuden.

Someroja oli Suomen miekkailuliiton varapuheenjohtaja vuosina 2003–2011, kansainvälisen miekkailuliiton FIEn kurinpitolautakunnan jäsen 2004–2008 sekä pitkäaikainen HFM:n hallituksen jäsen. Olympiadilla 2005–2008 hän oli Suomen Olympiakomitean valtuuskunnan varajäsen. Someroja toimii myös miekkailuvalmentajana ja on suorittanut ammattivalmentajatutkinnon vuonna 2003.

## Lähteet
Nikunau

**Nikunau** on Kiribatin Gilbertsaariin kuuluva atolli Tyynellä valtamerellä. Se sijaitsee 37 kilometriä Berusta itään. 

Nikunaun pinta-ala on noin 19 km² ja väkiluku oli 1&nbsp;789 vuonna 2015. Britit saapuivat atollille ensimmäistä kertaa vuonna 1765, kun kommodori John Byron löysi sen. 

Nikunaulla ei ole laguunia. 

## Lähteet
Lauluyhtye

**Lauluyhtye** on yleensä noin kolmen–kahdeksan laulajan muodostama kokoonpano, jossa kutakin ääntä laulaa pääasiallisesti vain yksi laulaja. Yksi yleinen lauluyhtyeen kokoonpano on kvartetti, johon kuuluu neljä laulajaa, jotka kukin laulavat yleensä vain omaa ääntään. Erotuksena kuorosta lauluyhtyeellä ei yleensä ole johtajaa. Kuorojen sisällä toimii usein kvartetteja, jotka tarjoavat etevimmille laulajille mahdollisuuden päästä koettamaan solistisempaa, pienimuotoisempaa ja intiimimpää ilmaisutyyliä. Suomalaisen lauluyhtyeliikkeen perustana ja syntysijana onkin ollut korkeatasoinen kuorotominta. Lauluyhtyeet esiintyvät yleensä *[[a cappella]]* eli ilman säestystä, mutta joskus myös säestyksen kanssa. Alkuaan keskiajalla ja renessanssiajalla sitä esitettiin kirkoissa, mutta nykyään laulutyyliä käytetään yleisesti myös viihdemusiikissa. Lauluyhtyeen ohjelmistoon kuuluu niin taidemusiikkia kuin populaarimusiikkiakin. The Hilliard Ensemble, King's Singers, Anonymous 4, The Tallis Scholars, The Manhattan Transfer ja ruotsalainen The Real Group kuuluvat ulkomaiden arvostetuimpiin ja tunnetuimpiin a cappella -lauluyhtyeisiin. Suomessa lauluyhtyetoiminta on kokenut 1990-luvulta alkaen voimakkaan nousun. Tunnetuimia toimivia lauluyhtyeitä ovat kevyen musiikin puolella sähköisesti vahvistettuna esiintyvät Club for Five, Rajaton, How Many Sisters ja Lauluyhtye Viisi, sekä ns. vakavan musiikin puolella akustisesti vanhaan musiikkiin, erityisesti renessanssiajan säestyksettömään vokaalipolyfoniaan erikoistunut Lumen Valo ja Ensemble Petraloysio, gregorianiikkaa tunnetuksi tehnyt naisyhtye Vox Silentii, sekä Ylioppilaskunnan Laulajien riveihin pohjautuva Talla -lauluyhtye. Poliittisesti värittyneistä kotimaisista laluyhtyeistä yksi tunnetuimista on Agit Prop. Yksi 1980-luvulla toimineista taidokkaista lauluyhtyeistä on helsinkiläinen Sotto Voce. 

## Suomalaisia lauluyhtyeitä

* Agit Prop
* Ahonkylän flikat
* Akateeminen Kvartti
* Alan Miehet
* Anki, Bosse ja Robert
* Bellman-kvartetti
* Bulevardin Taxi
* Cetus Noster
* Club for Five
* Cumulus
* Finn Trio
* Flok
* Lauluyhtye Fiori
* Four Cats
* Harmony Sisters
* Headmasters' Voice
* Hiljaa Ensemble

* Hootenanny Trio
* How Many Sisters
* Hymnos-kvartetti
* Jankki Nenonen ja ilta pilalla -trio
* JimJamMurMur
* Kamariherrat
* Kekäleet
* Kimarakvartetti
* Kipparikvartetti
* Kivikasvot
* Koivistolaiset
* Köyhät Ritarit
* Kukonpojat
* Kvartettilaulajat
* Logos-kvartetti

* Lumen Valo
* Meerin serkut
* Mestarit
* Metro-Tytöt
* Muksut
* Nolian Kellarikvartetti
* Octopus
* Old Chaps
* Lauluyhtye Olennainen
* Operamento
* Papas no mamas
* Pappistrio Liperit
* Rajaton
* Sataset
* Saundi

* Siimän-kvartetti
* Sofia Magdalena -lauluyhtye
* Lauluyhtye Sopra
* Stidit
* Talla
* Taxfree
* Ultra Bra
* Lauluryhmä Vartin yli
* Veeti & The Velvets
* Viinikvartetti
* Lauluyhtye Viisi
* Virtuoso
* Lauluyhtye Vitriini
* Vocalistit-kvartetti
* Vähäpojat

## Aiheesta muualla
Shikotsun–Tōyan kansallispuisto

**Shikotsun–Tōyan kansallispuisto** () on 16. toukokuuta 1949 perustettu kansallispuisto Hokkaidōn lounaisosissa, Japanissa. Se koostuu kolmesta erillisestä alueesta, joiden yhteispinta-ala on 993,02 neliökilometriä.

Shikotsun–Tōyan kansallispuisto muodostuu Yōtei-vuoresta, Tōya-järvestä ja Shikotsu-järvestä sekä näitä ympäröivistä alueista, jotka eivät kuitenkaan ole kosketuksissa toisiinsa. Yōtei-vuorta kutsutaan usein Ezo-Fuji-vuoreksi, sillä se muistuttaa Fuji-vuorta. Tōya on kraatterijärvi, jota ympäröivät tulivuoret Usu ja Shōwa-shinzan, jotka ovat muodostuneet vuoden 1944 jälkeisissä purkauksissa. Shikotsu-järveä ympäröivät muun muassa tulivuoret Enima ja Tarumae.

## Lähteet
* Shikotsun–Tōyan kansallispuisto Japanin ympäristöministeriön sivuilla  

## Aiheesta muualla

* Shikotsun–Tōyan kansallispuisto Japanin ympäristöministeriön sivuilla
Insar

**Insar** () on kaupunki, kaupunkikunta ja Insarin piirin hallinnollinen keskus Mordvan tasavallassa Venäjällä. Se sijaitsee Issajokeen laskevan Insarkan suussa 77 kilometriä Saranskista lounaaseen. Kaupungissa ja kunnassa on 8&nbsp;400 asukasta (vuonna 2015).

Kaupunki on saanut alkunsa vuonna 1647 perustetusta rajalinnoituksesta. Sen kautta kulkivat Kaspianmeren aroilta Temnikoviin ja Moskovaan sekä Mustaltamereltä Kazaniin johtavat tiet. Vuodesta 1708 Insar kuului Azovin, vuodesta 1725 Voronežin ja 1700-luvun lopusta lähtien Penzan kuvernementtiin. Jemeljan Pugatšovin joukot hävittivät sen vuonna 1774.

Insar sai kaupunginoikeudet vuonna 1780. Se oli pieni kihlakunnan keskus, jossa järjestettiin vuosittain kahdet markkinat. Insar alennettiin kyläksi vuonna 1926, mutta vuonna 1958 siitä tuli jälleen kaupunki.

Kaupungissa toimii kutomo, elintarvike- ja laiteteollisuutta. Palveluihin kuuluvat kolme yleissivistävää koulua, ammattikoulu, musiikki- ja taidekoulut, joukko kulttuurilaitoksia ja piirisairaala. Kaupungissa on kotiseutumuseo. Nähtävyyksiä ovat vanha kauppahalli, 1800-luvun lopun asuintalot ja vuonna 1914 rakennettu venäläistyylinen naisluostari.

## Lähteet
Rishirin–Rebunin–Sarobetsun kansallispuisto

**Rishirin–Rebunin–Sarobetsun kansallispuisto** () on 20. syyskuuta 1974 perustettu kansallispuisto Hokkaidōn luoteisosissa Japanissa. Sen pinta-ala on 212,22 neliökilometriä.

Rishirin–Rebunin–Sarobetsun kansallispuisto koostuu Rishirin ja Rebunin saarista, Wakkanain ja Wakkasakanain rannikoista sekä Sarobetsun tasangosta. Pyöreän Rishirin saaren keskellä kohoaa 1&nbsp;721 metriä korkea Rishiri-tulivuori. Saari sijaitsee Japaninmeressä, noin 20 kilometriä Hokkaidōlta. Rishirin saaresta 10 kilometriä luoteeseen sijaitsee Rebunin saari, jonka korkein kohta on 490-metrinen Rebun-vuori. Molempien saarien tunnusomainen piirre ovat alppikasvit.

Wakkanain ja Wakkasakanain rannikoilla on pitkiä hiekkadyynejä, soita ja lampia. Sarobetsun kosteikko on yksi Japanin suurimmista kosteikoista.

## Lähteet
* Rishirin–Rebunin–Sarobetsun kansallispuisto Japanin ympäristöministeriön sivuilla  

## Aiheesta muualla
* Rishirin–Rebunin–Sarobetsun kansallispuisto Japanin ympäristöministeriön sivuilla
Viides vuodenaika

__NOTOC__
**Viides vuodenaika** on Mokoman toinen EP, joka julkaistiin 18. lokakuuta 2006.

EP sisältää kolme *[[Kuoleman laulukunnaat]]* -albumilta poisjäänyttä kappaletta, uusitun version alun perin *[[Valu (albumi)|Valu]]*-albumilla julkaistusta "Viholliset"-kappaleesta ja suomenkielisen cover-version Deathin "Open Casket" -kappaleesta, "Avoin hauta". Yhtye lahjoittaa osan EP:n tuotoista Death-yhtyeen edesmenneen keulakuvan Chuck Schuldinerin äidin Jane Schuldinerin osoittamalle syöpäjärjestölle.

EP nousi julkaisunsa jälkeisellä viikolla Suomen singlelistan ensimmäiseksi ja palkittiin kultalevyllä kesällä 2008.

## Kappaleet
Kaikki kappaleet sanoittanut Annala ja sovittanut Mokoma.

# 
# 
# 
# 
# 

## Kokoonpano
* Kuisma Aalto – kitara
* Marko Annala – laulu
* Janne Hyrkäs – rummut
* Santtu Hämäläinen – basso
* Tuomo Saikkonen – kitara ja taustalaulu

## Arvostelut
* Desibeli.net: 
* Imperiumi.net: 

## Lähteet

## Aiheesta muualla
* Mokoman virallinen sivusto
* 
*
Ronin

Ronin voi tarkoittaa:

* Rōnin, japanilainen käsite
* 47 rōninia, japanilainen legenda
* *[[Ronin (elokuva)|Ronin]]*, yhdysvaltalainen elokuva vuodelta 1998
* *[[47 Ronin]]*, yhdysvaltalainen elokuva vuodelta 2013
Billundin lentoasema

**Billundin lentoasema** ()  on kansainvälinen lentoasema Billundin kunnassa Tanskan Jyllannissa. Lentoasema on avattu vuonna 1964.

Vuonna 2017 aseman kautta kulki lähes 3,4 miljoonaa matkustajaa, joista lähes kolme neljäsosaa lensi ulkomaan reittilennoilla ja hieman yli neljännes charterlennoilla. Yhteensä yli 95 prosenttia lentoaseman lennoista on ulkomaanlentoja. Vuonna 2017 lentoasemalla tehtiin 54&nbsp;271 lentoonlähtöä ja laskeutumista. Rahtia sen kautta kulki 72&nbsp;470 tonnia. Matkustajaterminaali on 40&nbsp;000 neliömetrin kokoinen ja sen kapasiteetti on 3,5 miljoonaa matkustajaa vuodessa. Lentoasemalla on kymmenen lähtöporttia, joiden lisäksi kenttäalueella on 16 paikkaa.

Billundin lentoaseman välittömässä läheisyydessä sijaitsee Legoland Billund, joka on Tanskan suurin turistikohde pääkaupunki Kööpenhaminan ulkopuolella.

## Lentoyhtiöt ja kohteet
### Rahtiyhtiöt
*Antonov Airlines
*Cargo Lion
*DHL
*FedEx Express
*HeavyLift Cargo Airlines
*KLM Cargo
*Lufthansa Cargo
*UPS Airlines
*Volga-Dnepr

## Lähteet

## Aiheesta muualla

* Billundin lentoasema  – virallinen kotisivu
Formula One 04

**Formula One 04** oli Sonyn ensimmäinen Formula 1 -peli, joka sisältää uratilan. Siinä pelaaja käy läpi viiden vuoden F1 -uran (seuraavien vuosien pelit ovat käyttäneet samaa tapaa). Pelaaja aloittaa testaamalla F1 -autoa (joka ei ole minkään tallin väreissä). Jos testisuoritukset ovat hyviä, pelaaja pääsee Minardin tapaiseen pikkutalliin. Sieltä pelaaja yrittää nousta isompien tallien riveihin suoriutumalla hyvin sekä testeissä että kisoissa. Ensimmäistä kertaa peliä pystyi pelaamaan myös internetissä. Peli sisältää kaikki kauden 2004 -kuljettajat, tallit ja radat sekä uuden Bahrain International Circuit -radan Bahrainissa ja Shanghai International Circuit -radan Kiinassa.

Peli oli sarjan ainoa, jonka pelillisiä ominaisuuksia muutettiin pelin ilmestymisen jälkeen. Alkuperäisessä versiossa olleen bugin takia varikkokäynneillä oli todennäköistä, että tekoälyn ohjaama auto kiihdyttää yhtäkkiä pelaajan auton perään päättäen tämän kisan. Studio Liverpool poisti kyseisen vian pelin Platinum -versiosta lukuisten puhelinsoittojen takia. Pelin suomenkielisinä selostajina toimivat Oskari Saari ja Erkki Mustakari.

*Formula One 04* julkaistiin Euroopassa (PAL) ja Japanissa (NTSC).
ZDF

**ZDF** (**Zweites Deutsches Fernsehen**, ) on saksalainen julkinen televisiokanava, jonka pääkonttori sijaitsee Mainzissa. Ensimmäinen tv-lähetys ZDF:llä esitettiin 1. huhtikuuta 1963. Sen toiminta rahoitetaan lupamaksulla ja vähäisessä määrin mainoksilla – mainoksia saa olla korkeintaan 20 minuuttia vuorokaudessa. ZDF on yksi Euroopan suurimmista tv-kanavista.

## Toimitusjohtajat
* 1962–1977: Karl Holzamer
* 1977–1982: Karl-Günther von Hase
* 1982–2002: Dieter Stolte
* 2002–2012: Markus Schächter
* 2012–2022: Thomas Bellut
* 2022– Norbert Himmler

## Lähteet

## Aiheesta muualla

*Virallinen sivusto
Theaitetos

**Theaitetos** (, n. 417&ndash;369 eaa.) oli antiikin kreikkalainen geometriaan erikoistunut matemaatikko. Hän oli Eufronioksen poika ja kotoisin Ateenasta Sunionin demoksesta. Hänet tunnetaan erityisesti Platonin hänelle omistetusta dialogista *[[Theaitetos (dialogi)|Theaitetos]]*.

Theaitetoksen suurin panos matematiikkaan koski irrationaalisia pituuksia, jota koskevat teoriat liitettiin osaksi Eukleideen *Alkeiden* kymmenettä kirjaa. Hän myös todisti, että Platonin kappaleita oli tasan viisi.

*Theaitetos*-dialogin mukaan Theaitetos muistutti Sokratesta ulkonäöltään tylpän nenänsä ja ulkonevien silmiensä ansiosta. Dialogin mukaan hän haavoittui pahasti taistelussa Korintissa, ja kuoli todennäköisesti saamiinsa vammoihin ja punatautiin palattuaan taistelusta. Tämän uskotaan tapahtuneen vuonna 369 eaa.

Theaitetoksen mukaan on nimetty kraatteri Kuussa.

## Kirjallisuutta
*
Kovylkino

**Kovylkino** (, ) on kaupunki Mordvassa Venäjällä. Kaupunki on Kovylkinon piirin hallinnollinen keskus. Kovylkinosta piirin hallinnollinen keskus 1928 ja kaupunki vuonna 1963. Kaupunki sijaitsee Okan sivujoen Mokšan varrella, 116 kilometriä tasavallan pääkaupungista Saranskista lounaaseen.

Asukasluvun kehitys:
*10 500 (1959)
*21 873 (2002)
*21 400 (2005)
*21 300 (2010)

## Lähteet

## Aiheesta muualla
Numero 3

**Numero 3** on suomalaisen rock-yhtye Jussi & The Boysin studioalbumi vuodelta 1986.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Eero Raittinen – laulu, rummut, lyömäsoittimet, taustalaulu
* Jussi Raittinen – laulu, basso, akustinen kitara, taustalaulu
* Eero Lupari – sähkö- ja akustiset kitarat, 12-kielinen kitara, taustalaulu
* Olli Haavisto – sähkö- ja akustiset kitarat, steel-kitara, dobro
* Kaj Westerlund – hammond-urut

## Aiheesta muualla
* Rytmimusiikin Syke: Numero 3
Teesiivilä

**Teesiivilä** on keittiöväline, jota käytetään teen valmistukseen irtoteestä. Siivilän avulla teelehdet voidaan nostaa juomasta hauduttamisen jälkeen, tai erotella kaatamalla juoma siivilän läpi. Yleisimmin teesiivilässä on puolipallon muotoinen metalliverkkosiivilä, kahva ja vastapuolella kieleke, jotta sen voi asettaa esimerkiksi teekupin päälle. Eri malleja ja valmistusmateriaaleja on kuitenkin lukuisia.

## Katso myös
* Teepallo
Billund

**Billund** on Tanskassa Etelä-Tanskan alueella sijaitsevaan Billundin kuntaan kuuluva taajama. Vuonna 2024 taajamassa oli 7 307 asukasta.

Billund sijaitsee Jyllannin niemimaalla.

Ensimmäinen Lego-aiheinen teemapuisto Legoland, joka avattiin 1968, sijaitsee Billundissa. Billundissa sijaitsee Legon tehdas ja pääkonttori, sekä vuonna 1964 rakennettu lentokenttä. Legolandin ja lentokentän vuoksi Billundin kunnassa tai sen kautta matkustaa vuosittain noin 3&nbsp;000&nbsp;000 matkailijaa.

## Lähteet

## Aiheesta muualla

* Billundin kunnan kotisivut
Keine Lust

**Keine Lust** (suom. ”(minua) ei huvita” tai ”ei intohimoa”) on Rammsteinin 19. singlejulkaisu. Se levytettiin El Cortijo Studiolla Málagassa vuonna 2003. Laulusta on tehty musiikkivideo. Musiikkivideolla Rammsteinin jäsenet esittävät lihavia rokkareita.

## Kappaleet
# ”Keine Lust”
# ”Keine Lust” (Remix numero 1 Clawfinger)
# ”Keine Lust” (”The Psychosonic” Remix DJ Drug)
# ”Keine Lust” (”Bozz Remix” Azad)
# ”Keine Lust” (”Jazz Remix” Clawfinger)
# ”Keine Lust” (”Black Strobe” Remix)
# ”Keine Lust” (”Curve Remix” Front 242)
# ”Keine Lust” (”Ich zähl die Fliegen” Remix Krieger)

## Aiheesta muualla
* Keine Lust -single Rammsteinin kotisivuilla
Angerfist

**Danny Masseling** (s. 20. kesäkuuta 1981 Almere, Hollanti), taiteilijanimeltään **Angerfist**, on hardcore-artisti, tuottaja ja DJ. Angerfist esiintyy aina jääkiekkoilijanmaski yllään.

Angerfist esiintyi Suomessa ensimmäisen kerran 8. maaliskuuta 2008 Mindcore Presents Angerfist -tapahtumassa Kulttuurikeskus Gloriassa. Täydellä live-kokoonpanollaan Angerfist esiintyi ensimmäisen kerran Suomessa 14. maaliskuuta 2009 Mindcore Presents Angerfist Live -tapahtumassa. Sen jälkeen hän esiintyi 7. elokuuta 2015 Weekend festivaaleilla Helsingin Kalasatamassa ja 5. elokuuta 2016 Weekend festivaaleilla Helsingin Kyläsaaressa.

## Diskografia
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Dirty Man (2014)
* The Deadfaced Dimension (2014)
* Raise & Revolt (2015)
* Sock It  (2015)
* Creed of Chaos  (2017)
Calcio Catania

**Calcio Catania** on vuonna 1946 perustettu italialainen jalkapallojoukkue Cataniasta Sisiliasta. Seura pelasi kahdeksan peräkkäistä kautta 2006–2014 Italian pääsarjassa Serie A:ssa. Catanian lempinimiä ovat mm. *Rossazzurri* (punasiniset), *Gli Elefanti* ja *Etnei*.

Catanian paras sijoitus Serie A:ssa on kahdeksas sija kausina 1960–1961, 1964–1965 ja 2012–2013. Seuran olemassaolo oli vaakalaudalla vuonna 1993, kun Italian jalkapalloliitto (FIGC) sulki sen kilpailutoiminnan ulkopuolelle talousvaikeuksien vuoksi. Pitkän oikeustaistelun jälkeen Catania sai jatkaa toimintaansa *Eccellenzassa* eli 6. divisioonassa ja nousi sieltä takaisin pääsarjatasolle.

## Aiheesta muualla

*Virallinen sivu
Tuulastus

**Tuulastus** (eli **tuohestus** eli **pistokalastus**) on kalastuslaji, jota harrastetaan yleisesti pimeinä syysöinä. Tuulastaminen tapahtuu soutuveneellä, jossa tuulastaja seisoo tai on polvillaan veneen kokassa ja koettaa iskeä tehokkaalla lampulla valaistulla alueella näkyviä kaloja pitkävartisella atraimella. 

Tuulastuksessa tuulastaja sauvoo venettä atraimen varren avulla matalassa rantavedessä ja koettaa löytää näkökenttään iskettäviä kaloja. Venettä voi kuljettaa myös avustaja soutamalla tai melomalla. Tyypillisimpiä tuulastuksen saaliskaloja ovat Suomessa hauki, lahna, särkikalat ja ahven.

Lahnaa on syytä iskeä hieman viistossa paremman iskupinta-alan saavuttamiseksi. Ahventa taas kannattaa iskeä kalan suuntaisesti, sillä se nokkeluuttaan kääntyy välittömästi oikealle tai vasemmalle.

Paras tuulastuskeli on tyyni, pimeä syysilta ja -yö. Pilvinen sää on eduksi etenkin kuun loistaessa, sillä se vähentää heijastuksia veden pinnalla.

## Historia
Tuulastus on lähtöisin ikiaikojen takaa, jolloin esi-isämme keksivät keihään. Alkujaan tuulastus saattoi merkitä kutukalojen pyydystämistä rantamatalikossa. Nykyisin tuulastuksella ymmärretään nimenomaan pistokalastusta veneen ja apuvalaistuksen avuin. Yksikärkinen keihäs muuttui kehitysvaiheiden kautta monipiikkiseksi atraimeksi.

Tullastettaessa kalat havaitaan kirkkaan tuulastusvalon avulla, joka on kiinnitetty veneen kokkaan. Perinteisesti tuulastusvalona käytettiin veneen kokassa olevaa koussikasta (kopra), jossa paloi tervaksia. Seuraava kehitysaskel oli petroolilamppu (voimavalolyhty). Nykyään tuulastuksessa käytetään usein sähkövaloa, joka voi olla tuulastajan kädessä tai kiinnitetty päähän kuten suunnistusvalot.

Suomessa tuulastus kiellettiin lailla vuonna 1902, koska tehokkaana kalastuskeinona sen luultiin heikentävän kalakantoja liikaa. Lisäksi innokkain tuulastusaika osui juuri haukien ja lahnojen aktiivisimpaan kutuaikaan. Vuodesta 1951 alkaen tuulastus on jälleen ollut sallittua. Tuulastus on edelleen kiellettyä 15. huhtikuuta – 31. toukokuuta välisenä aikana (SDK 379/2015, 46 §). Tuulastus on kiellettyä myös lohi- ja siikapitoisissa virtapaikoissa ja joissa.

Suomen ennätyskalarekisterin mukaan tuulastamalla on saatu Suomen 2000-luvun suurin karppi, jonka tuulasti Karim Messaoud 24. huhtikuuta 2004. Karpin massa oli 21,44 kg, pituus 105 cm ja pyyntipaikka Lohjan Hormajärvi. Havainto oli A-luokan havainto.

## Katso myös
* Tuuloksen vaakuna

## Lähteet
Pömiö

**Pömiö** on kylä Simon kunnassa Lapin maakunnan eteläosassa. Se sijaitsee linnuntietä noin 16 kilometrin päässä Simon keskustaajamasta pohjoiseen Viantienjoen varrella. Harvaanasuttu kylä on levittäytynyt laajalle alueelle jokivarteen Viantien kylän pohjoispuolelle. Kylä kuuluu Maksniemen koulupiiriin. Pömiön koulu on lakkautettu vuonna 1993, ja entiset koulun tilat ovat nykyisin metsästysseuran käytössä.

Kylän pohjoispuolella sijaitsi Puolustusvoimien tutka-asema. Asema lakkautettiin vuoden 2007 aikana.

## Lähteet
Izumo-taisha

**Izumo-taisha** (, ”Izumon suuri pyhäkkö”, myös *Izumo no ōyashiro*) on avioliiton jumala Ōkuninushi-no-Mikotolle pyhitetty šintolainen pyhäkkö Japanissa. Se sijaitsee Taishan kylässä, Shimanen prefektuurin eteläosassa, Japanin pääsaarella Honshūlla. Izumo-taisha on vanhin ja Ise-jingūn jälkeen tärkein šintolainen pyhäkkö Japanissa. Sen nimi tulee vanhasta Izumon provinssista.

## Ōkuninushi
Legendan mukaan Izumon alue kasvoi Ōkuninushin, joka lopulta luovutti sen auringonjumala Amaterasulle, hallinnassa. Tästä hyvästä Amaterasu antoi Ōkuninushille Izumon pyhäkön kiitokseksi. Toisen legendan mukaan Ōkuninushin isä Susanoo asettui asumaan Izumoon sen jälkeen kun Amaterasu oli karkottanut hänet taivaista. Susanoo nai paikallisen tytön, ja heidän häänsä vietettiin Izumo-taishassa.

Perinteisesti pyhäkkö on kuitenkin ollut japanilaisten keskuudessa suosittu avioitumispaikka, ja ihmiset matkustavat sinne rukoilemaan onnea parisuhteelleen sekä etsimään sellaista. Šintolaisuudessa rukoilijoilla on tapana kutsua jumalia taputtamalla käsiään yhteen kahdesti, mutta Ōkuninushin pyhätössä taputuksia tehdään neljä. Näistä kaksi on tarkoitettu rukoilijalle itselleen ja kaksi tämän kumppanille tai toivotulle sellaiselle.

## Pyhäkkö

Izumo taishan nykyinen vuonna 1744 rakennettu päähalli on 24 metriä korkea. Vanhan japanilaisen kirjan *[[Kojiki]]n* mukaan Izumon pyhäkkö oli ennen vuotta 1200 Japanin suurin rakennus, sen katon kohotessa 50 metrin korkeuteen. Tätä aikaisemmin sen uskotaan olleen jopa 97 metrin korkuinen. Tulipaloista johtuen pyhäkköä on kuitenkin jouduttu uusimaan useampaan otteeseen, eikä se enää ole yltänyt vanhoihin mittoihinsa. Pyhäkköalueen muut rakennukset on rakennettu pääasiassa vuonna 1668. Izumo taisha edustaa Japanin vanhinta pyhäkköjen arkkitehtuurityyliä nimeltään *taisha-zukuri*. 

Nykyisin Japanin kansallisaarteeksi nimetyn pyhäkön kattoa tukee yhdeksän pilaria, joista keskimmäinen on nimeltään *shin-no-mihashira*. Pilarit muodostavat keskenään neljä symmetristä neliötä. Pyhäkön kolmetoista metriä korkea ja yhdeksän metriä leveä torii eli portti on Japanin suurin. Pyhäkön rukoushallin ulko-oven yläpuolella roikkuu *[[shimenawa]]*,  eli šinto-pyhäköille tyypillinen punotuista oljista valmistettu seremoniaköysi. Izumon köysi on kooltaan kahdeksan metriä pitkä ja painoa sillä on 1500 kilogrammaa.

Uskonnollisia rituaaleja pyhäkössä järjestetään vuosittain 72, joista festivaaleja 15. Näistä ehkä tunnetuin on marraskuinen kami-arizuki (”jumalten kuukausi”), jolloin kaikkien Japanin kahdeksan miljoonan šintojumalan uskotaan kokoontuvan Izumo taishalle. Muualla Japanissa tätä kuukautta kutsutaankin nimellä kannazuki (”kuukausi ilman jumalia”). Izumo taishan johdossa on sen koko historian ajan ollut Senken suku, joka sanoo olevansa keisariperheen jälkeen Japanin vanhin suku.

## Lähteet

## Aiheesta muualla

* Izmo-taishan kotisivut 
* Japan Atlas architecture 
* Kuvia Izumo-taishasta
Hopen

**Hopen** on yksi Huippuvuorten saarista. Se sijaitsee Barentsinmerellä noin 185 kilometriä Spitsbergenistä itään. Saarella on pituutta 33 kilometriä ja leveyttä enimmillään 2 kilometriä.

Hopenilla on norjalaisten käyttämä sääasema, jonka saksalaiset perustivat vuonna 1943 Operaatio Zitronellan ollessa käynnissä toisen maailmansodan aikana. Luftwaffe perustaman sääaseman miehet unohtuivat Hopenille saksalaisten vetäydyttyä ja pääsivät antautumaan vasta syyskuussa 1945.

Sääaseman henkilökunnan jäsenet ovat Hopenin ainoat vakituiset asukkaat. Todennäköisimmän teorian mukaan saaren löysi englantilainen Thomas Marmaduke vuonna 1613.

Hopenin pinta-ala on 47 km². Saaren korkein kohta, Iversenfjellet, kohoaa 370 metrin korkeuteen merenpinnan yläpuolelle. 

## Lähteet
Třebíč

**Třebíč** () on kaupunki Tšekissä, Määrissä. Kaupungissa on 38&nbsp;362 asukasta (2009) ja se sijaitsee Jihlavajoen varrella. Kaupungin juutalaiset korttelit ja Pyhän Prokopiuksen basilika kuuluvat UNESCOn maailmanperintöluetteloon.

## Historia
Třebíč mainitaan ensimmäisen kerran vuonna 1101, kun määriläiset prinssit Oldřich Brněnský ja Litold Znojemský antoivat luvan benediktiiluostarin rakentamiselle. 1200-luvun lopussa kaupunkiin rakennettiin katolinen kirkko, joka pyhitettiin ensin Neitsyt Marialle ja myöhemmin pyhälle Prokopiokselle. Tämä basilika selviytyi myös luostarin kaatumisesta ja sitä pidetäänkin nykyään yhtenä tuon ajan merkittävimmistä rakennuksista.

Luostarin ympärillä kehittynyt Třebíč sai kaupunginoikeudet vuonna 1277. Vuonna 1355 Pyhän saksalais-roomalaisen keisarikunnan keisari Kaarle IV ja Böömin kuningas Juhana Luxemburgilainen myönsivät luvan rakentaa kaupunginmuurit, jonka jäännökset ovat edelleen nähtävissä.

Matias Corvinus melkein tuhosi Třebíčin hussilaissodissa vuonna 1468. Myöhemmin kaupunki on joutunut muutamaan otteseen tulipalon kouriin. Tämän takia Třebíčistä ei löydy juurikaan rakennuksia gotiikan tai renessanssin ajalta.

## Nähtävyyksiä

***[[Třebíčin juutalaiset korttelit|Juutalaiset korttelit]]** kuuluvat UNESCOn maailmanperintöluetteloon ainoana juutalaismonumenttina Israelin ulkopuolella.
***Juutalainen hautausmaa** on Tšekin suurimpia ja siellä on noin 3&nbsp;000 hautakiveä 12&nbsp;000 neliömetrin alueella.
***[[Pyhän Prokopiuksen basilika]]** on arkkitehtonisesti merkittävä esimerkki romaanisesta arkkitehtuurista gotiikkaan. Kirkko maallistettiin sen kärsittyä suuria tuhoja 1468. Vuosien 1725 ja 1731 välisenä aikana František Maximilian Kaňka lisäsi rakennukseen barokkielementtejä peruskorjauksen aikana.

## Kuuluisia třebíčiläisiä
* Jakub Deml, tšekkiläinen katolilainen pappi ja kirjailija
* Patrik Eliáš, jääkiekkoilija
* Martin Erat, jääkiekkoilija
* František Václav Míča, tšekkiläinen säveltäjä
* Pavel Padrnos, maantiepyöräilijä
* Karel Vejmelka, jääkiekkomaalivahti
* Jan Zahradníček, tšekkiläinen runoilija
* Jaroslav Zvěřina, tšekkiläinen poliitikko

## Lähteet

## Aiheesta muualla

*Kunnan viralliset sivut   
*Virtuaalinen kierros     
*Epäviralliset kaupungin sivut  
*Juutalainen kortteli ja Pyhän Prokopiuksen katedraali UNESCOn sivuilla
Eternal Decision

**Eternal Decision** on yhdysvaltalainen kristillistä metallimusiikkia soittava yhtye. Vuonna 1996 perustettu yhtye on julkaissut kolme levyä. Vuonna 1997 yhtye julkaisi kriitikoiden arvostustakin saaneen esikoisalbuminsa Yhdysvalloissa ja 16 muussa maassa. Kaksi kappaletta yhtyeen toiselta albumilta, vuoden 1999 *Ghost in the Machinelta*, saavutti sijan Pure Rock Reportin listan kärkiviisikossa. Yhtye on ilmoittanut työstävänsä uutta albumia nimeltä *Revived*, jonka nauhoitukset ovat viivästyneet, sillä laivastossa palveleva kitaristi Tommy Torres ilmoitti kesäkuussa 2009 joutuvansa yhdeksäksi kuukaudeksi komennukselle muun muassa Kuwaitiin ja Afganistaniin.

Eternal Decision sekoittaa Panteran tyylisiä kitarariffejä James Hetfieldin tai Phil Anselmon tyyliseen lauluun. Yhtye sekoitetaankin usein Metallicaan laulun samanlaisuuden takia. Encyclopedia Metallica -sivuston mukaan monet latasivat Eternal Decisionin kappaleita P2P-ohjelmilla kuten Ares Galaxyllä tai LimeWirellä uskoen niiden olevan singlejä tai demoja Metallican vuoden 2008 albumilta *[[Death Magnetic]]*. Toisessa tapauksessa esikoisalbumin kappaletta ”Hunger” ladattiin huomattavissa määrin Napsterilla, koska monet luulivat sen olevan ennen julkaisematon Metallica-kappale tai Megadethin ja Metallican yhteistyössä tekemä kappale. Guitar World -lehden syyskuun 2008 numerossa Eternal Desicion mainittiin yhtenä viidestä ”potentiaalisesta seuraavasta Metallicasta”. Yhtyeen musiikkia kuvailtiin myönteisesti ja sanoituksia ”saarnaaviksi”, jota yhtye piti kohteliaisuutena, koska ”nykyisin monet kristilliset yhtyeet piilottavat sanomansa saadakseen jalansijaa valtavirran markkinoilla”. Vertailuista huolimatta Allmusic kuvailee Eternal Desicionin musiikkia omaperäiseksi.

## Diskografia
* 
* 
* 

## Lähteet

## Aiheesta muualla
*
*
*Eternal Desicion Allmusic-sicustolla
Viantien seisake

**Viantien seisake** () oli rautatieliikennepaikka Suomen rataverkolla rataosalla . Pysäkki sijaitsi Viantienjoen varrella sijaitsevassa Simon kunnan Viantien kylässä joen itärannalla Kemin ja Simon rautatieasemien välillä. Liikennepaikka avattiin liikenteelle laiturivaihteena yhtä aikaa Tornion radan kanssa, ja lakkautettiin lättähattuliikenteen päättyessä, lopullisesti kuitenkin vuonna 1988.

Viantien liikennepaikkarakennus oli rautatiehallituksen arkkitehdin Bruno Granholmin suunnittelema platformskjul-tyyppinen rakennus, jossa oli kaksi poikkipäätyä, odotushuone ja pieni makasiiniosa. Rakennus tuhoutui Lapin sodassa.

Viantien pysäkkialueen rakennuksista ovat edelleen olemassa ratavartijan asunto piharakennuksineen. 

## Lähteet
Psysex

**Psysex** on israelilainen psytrance-duo jonka jäsenet ovat Udi Shternberg ja Yoni Oshrat.
He aloittivat yhteistyön vuonna 1998 Children of the Doc -nimen alla. Vuonna 1999 he ottivat käyttöön nykyisen nimensä.
Heidän ensimmäinen albuminsa oli *[[Expressions of Rage]]*. Sen jälkeen yhtye on julkaissut kaksi albumia. *[[Hardcore Blastoff]]* ilmestyi vuonna 2001 ja *[[Come in Peace]]* vuonna 2003.

Psysexin tyyli yhdistää "venkoilevaa" psytrancea breakbeateihin, jotka tuovat vaihtelua rakenteisiin.

## Diskografia

**[[Expressions of Rage]]* (HOMmega Productions, 2001)
**[[Hardcore Blastoff]]* (HOMmega Productions, 2001)
**[[Come in Peace]]* (HOMmega Productions, 2003)
Metapsykologia

**Metapsykologia** on Sigmund Freudin luoma käsite, jolla hän tarkoitti psykologian yleis- tai kokonaisteoriaa. Psykoanalyysissa metapsykologinen kuvaus tarkoittaa, että psyykkisille ilmiöille esitetään samanaikaisesti *topologinen*, *dynaaminen* ja *ekonominen* kuvaus. Topologisessa kuvauksessa selitetään, mihin ilmiö sijoittuu psykoanalyysin jaottelussa viettipohja–minä–yliminä, dynaamisessa kuvauksessa selitetään, kuinka vietit osallistuvat ilmiön syntyyn, ja ekonomisessa kuvauksessa, kuinka psyykkinen energia on jakautunut psyykkisessä ”kojeistossa”.

Sana *metapsykologia* on jäänyt yksinomaan psykoanalyytikkojen käyttöön.

Freudin jälkeen tutkijat ovat kehittäneet metapsykologian käsitettä ja lisänneet siihen *organistisen* (elimellisen), *geneettisen* (syntyhistoriallisen), *psykososiaalisen* ja *adaptiivisen* näkökulman.

## Kirjallisuutta
* 
* 
* 
* 
* 
*
Hostel

**Hostel** on Eli Rothin ohjaama kauhuelokuva, jonka ensi-ilta oli 6. tammikuuta 2006. Suomen ensi-ilta oli Night Visions -elokuvafestivaaleilla 31. maaliskuuta 2006.

Elokuvan vastaava tuottaja on Quentin Tarantino. Elokuvaa on myös kutsuttu gornography-elokuvaksi sen kidutusainesten ja varsinaisten säikytetehosteiden puutteen takia.

Elokuvan on mainostettu olevan ”tositapahtumien inspiroima”; Eli Roth on sanonut lukeneensa köyhyyden piinaamista thaimaalaisista, jotka ovat myyneet perheenjäseniään järjestäytyneelle rikollisuudelle, joka on myynyt kyseiset ihmiset eteenpäin amerikkalaisille ja eurooppalaisille liikemiehille. Nämä liikemiehet ovat puolestaan maksaneet ihmisistä 10&nbsp;000 dollaria saadakseen tappaa heidät päähän ampumalla.

## Juoni

Kolme nuorta reppumatkaajaa, amerikkalaiset Paxton ja Josh sekä islantilainen Óli, tapaavat Amsterdamissa venäläisen Alexein, joka  kertoo heille Slovakian pääkaupungin Bratislavan lähellä sijaitsevasta kylpylästä, joka on täynnä kauniita naisia. Tarinan innoittamana kolmikko suuntaa hostelliin, joka osoittautuu ensikokemusten perusteella tarinansa veroiseksi. Myöhemmin hostellin asiakkaita alkaa kuitenkin kadota ja kylästä paljastuu kidutuskammioiden täyttämä rakennus, jonka asiakkaita ovat sadistisia fantasioitaan toteuttavat rikkaat länsimaalaiset.

## Rooleissa

## Tuotanto

Vaikka elokuvan tapahtumat sijoittuvat Bratislavan lähellä sijaitsevaan kuvitteelliseen kylään, yhtäkään kohtausta ei ole kuvattu Slovakiassa. Todellisuudessa kuvauspaikkana toimivat Prahassa sijaitseva Barrandov Studios ja tšekkiläinen pikkukaupunki Český Krumlov.

Näyttelijä Jan Vlasák ei todellisuudessa osaa englantia. Hän opetteli vuorosanansa foneettisesti. Näyttelijä Eyþór Guðjónsson puhuu elokuvassa oikeasti islantia muutamassa kohtauksessa: Koputtaessaan hotellin oveen Amsterdamissa, hän huutaa ”Djöfulsins!”, joka tarkoittaa islanniksi sanatarkasti ”paholainen”, mutta vastaa suomen huudahdusta ”helvetti!” Elokuvassa kuultava sana ”snípur” tarkoittaa häpykieltä. Puhelinvastaajan viesti ”Hæ, þetta er Óli. Legðu inn skilaboð og ég hringi í þig” puolestaan tarkoittaa suomeksi ”Hei, tässä Óli. Jätä viesti niin soitan sinulle”.

## Jatko-osat
Elokuvan jatko-osa, **', sai ensi-iltansa Yhdysvalloissa 8. kesäkuuta [[elokuvavuosi 2007|2007]]. **' julkaistiin 27. joulukuuta 2011.

## Lähteet

## Aiheesta muualla
* 
* 

### Arvostelut
*
Dildo (saari)

**Dildo** on suurin kolmesta saaresta, jotka sijaitsevat Trinity Bayn pohjukassa, Dildon kaupungin edustalla Newfoundlandissa Kanadassa. Arkeologit ovat löytäneet alueelta merkkejä asutuksesta jo noin vuodelta 150.